**M/S Emma Mærsk** (IMO 9321483) on tanskalaisen A.P. Møller-Mærsk Gruppen laivanvarustamoyhtiön konttialus. Se oli aikanaan lajissaan kapasiteetiltaan maailman suurin, ennen kuin Mærskin tilaamat niin sanotun Triple-E -luokan alukset tulivat liikenteeseen – näistä ensimmäisenä valmistui M/V *Mærsk Mc-Kinney Møller* vuonna 2013.

A.P. Møller-Mærsk Gruppen -laivanvarustamoyhtiön omistama *Emma Mærsk* kuuluu SX-luokan laivoihin. Sen maksimi kapasiteetti on joko 11 000 tai 14 700 20-jalkaista merikonttia (TEU). Ero johtuu varustamon käyttämästä erilaisesta laskentajärjestelmästä. Laivan kuljettama konttimäärä on kuitenkin suurin. Laiva on rakennettu Odense Staalskibsværftin telakalla Odensessa, Tanskassa vuonna 2006. Laiva on suunniteltu 30 henkilön miehistölle, vaikkakin laivalla on nyt vain 13 henkilön miehistö. Alus on rekisteröity Tanskan lipun alle ja sen kotisatama on Taarbæk.

*Emma Mærskin* sisaraluksia ovat M/S *Estelle Mærsk*, M/S *Eleonora Mærsk* sekä vielä rakenteilla olevat 206, 207, 208, 209 ja 210.

Tekniset tiedot
---------------

Pituutta *Emma Mærskilla* on 397,7 metriä, leveyttä 56,4 metriä ja syväys on 15,5 metriä. Laivan koko tilavuus (bruttovetoisuus, GT) on 170 794 ja matkustus- ja lastitilojen tilavuus (nettovetoisuus, NT) 55 396. Aluksen kuollut paino eli kantavuus on 156 907 tonnia. Laivan huippunopeus on 23 solmua.

Laivan pääkoneena on yksi HSD-Wärtsilä-Sulzer RTA96-C dieselmoottori, joka kehittää 80 080 kilowatin tehon.

Käyttöhistoria
--------------

Rakennustöiden aikana, kesäkuussa 2006, telakalla sattui tulipalo, joka myöhästytti aluksen luovutusta, vaikka palo saatiin sammumaan hetkessä. 12. elokuuta alus luovutettiin A.P. Møller-Mærsk Gruppenin omistukseen, joka rekisteröi sen Tanskan lipun alle. Kotisatamaksi tuli Taarbæk. Samana päivänä Ane Maersk Mc-Kinney Uggla kastoi laivan. 8. syyskuuta *Emma Mærsk* aloitti Maersk Linen liikenteessä.

Helmikuussa 2013 alus sai vuodon ja sähkökatkon (blackout) Suezin kanavassa. Alus hinattiin Port Saidiin, jossa vuoto paikallistettiin peräohjauspotkuritunneliin. Koko 13 500 kontin lasti jouduttiin lastaamaan uudelleen toisiin aluksiin. Alus hinattiin edelleen Palermoon korjattavaksi. Maaliskuussa kertoi ruotsalainen Sjöfartstidnigen että vuoto aiheutui ilmeisesti rakennevirheestä. Korjauskustannusten arvioidaan nousevan jopa 40 miljoonaan Yhdysvaltain dollariin.

Kuvia
-----

* Alus muutamaa kuukautta ennen valmistumistaan.Alus muutamaa kuukautta ennen valmistumistaan.
* Alus Århusissa.Alus Århusissa.
* Alus ensimmäisen Bremerhavenissa vierailunsa aikana.Alus ensimmäisen Bremerhavenissa vierailunsa aikana.

Lähteet
-------

1. 1 2  Details for the ship Emma Maersk Vesseltracker.com. Viitattu 11.5.2008. (englanniksi)
2. 1 2 3 4 5 6  M/S EMMA MAERSK Fakta om Fartyg. Viitattu 11.5.2008. (ruotsiksi)
3. 1 2 3  M/S EMMA MÆRSK (PDF) Mærsk.  Arkistoitu 24.10.2007. Viitattu 10.11.2007. (englanniksi)
4. ↑  Pajunen, Ilpo: Uusi jättiläinen valloittamaan maailman meriä  14.6.2013. Yle. Viitattu 19.3.2014.
5. ↑  Hela lasten lossas på Emma Maersk *Sjöfartstidningen*. Viitattu 4.2.2013. (ruotsiksi)
6. ↑  Konstruktionsfel bakom Emma Maersk-haveri *Sjöfartstidningen*. Viitattu 5.7.2013. (ruotsiksi)

Aiheesta muualla
----------------

* EMMA MÆRSK varustamon kotisivuilla (Arkistoitu – Internet Archive) (englanniksi)
* Fakta om Fartyg – M/S Emma Maersk *faktaomfartyg.se*.  Arkistoitu 26.5.2012. Viitattu 10.11.2007.  (ruotsiksi)
* Kuvia tulipalosta (englanniksi)